

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 10.novembrī Nr.**605**

 (prot.Nr.**24**, **7**.§)

## Par Daugavpils pilsētas ilgtspējīgas enerģijas rīcības plāna un energopārvaldības sistēmas rokasgrāmatas apstiprināšanu

Pamatojoties uz likuma „Par pašvaldībām” 21.panta pirmās daļas 27.punktu, Energoefektivitātes likuma 5.panta pirmās daļas pirmo punktu un 5.panta otro daļu, Ministru kabineta noteikumu Nr.668 „Energoefektivitātes monitoringa un piemērojamā energopārvaldības sistēmas standarta noteikumi” 18.punktu, ņemot vērā Daugavpils pilsētas domes 2016.gada 15.aprīļa lēmumu Nr.167 “Par Daugavpils pilsētas ilgtspējīgas enerģijas rīcības plāna izstrādes un sertificētas energopārvaldības sistēmas ieviešanas uzsākšanu”, atklāti balsojot: PAR – 11 (V.Borisjonoks, A.Broks, P.Dzalbe, N.Ignatjevs, R.Joksts, J.Lāčplēsis, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Apstiprināt Daugavpils pilsētas ilgtspējīgas enerģijas rīcības plānu 2016.-2020.gadam.

2. Apstiprināt Rokasgrāmatu energopārvaldības sistēmas izveidei un ieviešanai Daugavpilī, atbilstoši standartam LVS EN ISO 50001:2012 (turpmāk – standarts).

3. Uzsākt izveidotās energopārvaldības sistēmas ieviešanu Daugavpils pilsētas pašvaldībā, atbilstoši standarta prasībām.

4. Publicēt paziņojumu pašvaldības interneta vietnē [www.daugavpils.lv](http://www.daugavpils.lv).

5. Paziņot par energopārvaldības sistēmas ieviešanu LR Ekonomikas ministrijai.

6. Lēmuma izpildi kontrolē Daugavpils pilsētas domes priekšsēdētāja vietnieks.

Pielikumā: 1. Daugavpils pilsētas ilgtspējīgas enerģijas rīcības plāns 2016.-2020.gadam.

2. Rokasgrāmata energopārvaldības sistēmas izveidei un ieviešanai Daugavpilī, atbilstoši LVS EN ISO 50001:2012 standartam ar procedūru aprakstiem.

Domes priekšsēdētājs *(personiskais paraksts)* J.Lāčplēsis